Id-Direttiva Kummissjoni 96/44/KE
ta’ l-1 ta’ Lulju 1996
li taddatta għall-progress tekniku d-Direttiva tal-Kunsill 70/220/KEE dwar l-approssimazzjoni tal-liġijiet ta’ Istati Membri li jirrigwardaw miżuri li jridu jittieħdu kontra t-tniġġis mill-emissjonijiet minn vetturi bil-mutur
(Test b’rilevanza ŻEE)
IL-KUMMISSJONI TA’ L-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/220/KEE ta’ 20 ta’ Marzu 1970 fuq l-approssimazzjoni tal-liġijiet ta’ l-Istati Membri li jirrigwardaw il-miżuri li għandhom jittieħdu kontra t-tniġġis mill-emissjonijiet minn vetturi bil-mutur [1], kif emendata l-aħħar bid-Direttiva 94/12/KEE [2], u b’mod partikolari l-Artikolu 5 tagħha,
Billi d-Direttiva tal-Kunsill 70/220/KEE hija waħda mid-direttivi separati tal-proċedura ta’ approvazzjoni tat-tip KEE li ġiet stabbilita mid-Direttiva tal-Kunsill 70/156KEE [3], kif emendata l-aħħar mid-Direttiva tal-Kummissjoni 95/54/EC [4]; billi, bħala konsegwenza, d-dispożizzjonijiet preskritti fid-Direttiva 70/156/KEE li tirrigwarda s-sistemi ta’ vettura, komponenti u unitajiet tekniċi japplikaw għal din id-Direttiva;
Billi d-Direttiva 70/220/KEE tippreskrivi l-ispeċifikazzjonijiet għall-ittestjar ta’ l-emissjonijiet tal-vetturi bil-mutur koperti mill-għan tagħha; billi, fid-dawl ta’ l-esperjenza miksuba u l-livell għoli ta’ tagħrif fit-teknika tal-laboratorju jidher xieraq li wieħed jadotta dawn l-ispeċifikazzjonijiet skond il-ħtieġa;
Billi huwa daqstant xieraq li wieħed iġib flimkien il-kondizzjonijiet ta’ ttestjar tad-Direttiva 70/220/KEE ma’ dawk tad-Direttiva tal-Kunsill 80/1268/KEE tas-16 ta’ Diċembru 1980 dwar l-approssimazzjoni tal-liġijiet ta’ l-Istati Membri li jirrigwardaw l-emissjonijiet ta’ carbon dioxide u l-konsum ta’ fuel tal-vetturi bil-mutur [5], kif emendata l-aħħar bid-Direttiva tal-Kummissjoni 93/116/KE [6], b’mod partikolari fir-rigward tar-rabta bejn il-massa ta’ referenza tal-vettura u l-inerzja ekwivalenti li għandha tintuża;
Billi din id-Direttiva ser iġġib id-dispożizzjonijiet ta’ l-użu ta’ l-inerzja ekwivalenti tad-Direttiva 70/220/KEE f’konformità mad-dispożizzjonijiet tad-Direttiva 80/1268/KEE u l-kliem tad-dokument ta’ tagħrif u l-attestazzjoni ta’ l-approvazzjoni tat-tip tad-Direttiva 70/220/KEE f’konformità mal-kliem tad-Direttiva 70/156/KEE;
Billi dawn l-emendi jirrigwardaw biss id-dispożizzjonijiet amministrattivi u t-teknika tal-kejl ta’ emissjonijiet li hemm fid-Direttiva; billi m’hemmx bżonn għalhekk li wieħed jinvalida l-approvazzjonijiet eżistenti għad-Direttiva lanqas li wieħed ma’ jħallix ir-reġistrazzjoni, bejgħ u dħul fis-servizz ta’ vetturi ġodda koperti minn approvazzjonijiet bħal dawn;
Billi l-miżuri li għalihom hemm dispożizzjonijiet f’din id-Direttiva huma konformi ma’ l-opinjoni tal-Kumitat għall-Addattament għall-Progress Tekniku stabbilit mid-Direttiva 70/156/KEE,
ADOTTAT DAN IR-REGOLAMENT:
L-Artikolu 1
L-Annessi tad-Direttiva 70/220/KEE huma emendati b’mod konformi ma’ l-Anness ta’ din id-Direttiva.
L-Artikolu 2
B’effett mill-1 ta’ Jannar 1997, l-Istati Membri ma jistawx aktar jikkonċedu:
- approvazzjoni tat-tip ta’ l-KEE skond l-Artikolu 4(1) tad-Direttiva 70/156/KEE, jew
- approvazzjoni tat-tip nazzjonali, sakemm id-dispożizzjonijiet ta’ l-Artikolu 8(2) tad-Direttiva 70/156/KEE jiġu msejħa,
għal tip ġdid ta’ vettura għal raġunijiet marbuta mat-tniġġis ta’ l-arja mill-emissjonijiet jekk ma tikkonformax mad-dispożizzjonijiet tad-Direttiva 70/220/KEE.
Din id-Direttiva m’għandiex tinvalida xi approvazzjoni mogħtija preċedentement skond id-Direttiva 70/220/KEE, lanqas m’għandha żżomm l-estensjoni ta’ approvazzjonijiet bħal dawn skond il-kondizzjonijiet tad-Direttiva li taħtha oriġinarjament ġew mogħtija.
L-Artikolu 3
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għal konformità ma’ din id-Direttiva sal-31 ta’ Diċembru 1996. Għandhom jinformaw minnufih lill-Kummissjoni dwar dan.
Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu flimkien ma’ referenza bħal din fl-okkażjoni tal-pubblikazzjoni uffiċjali tagħhom. Il-proċedura għal referenza bħal din għandha tiġi adottata mill-Istati Membri.
2. L-Istati Membri għandhom jgħarrfu lill-Kummissjoni bit-test tal-proċedura prinċipali tal-liġi nazzjonali li huma jadottaw fil-qasam immexxi minn din id-Direttiva.
L-Artikolu 4
Din id-Direttiva għandha tibda isseħħ fl-20 jum ta’ wara l-pubblikażjoni tagħha fil-Ġurnal Uffiċċjali tal-Komunitajiet Ewropej.
L-Artikolu 5
Din id-Direttiva hija indirizzata lill-Istati Membri.
Magħmula fi Brussel, fl-1 ta’ Lulju 1996.